Държавен вестник, бр. 83, 2022 г., стр. 25

БРОЙ  83	
Д Ъ Р Ж А В Е Н  В Е С Т Н И К 	
СТР.  25  
ръчната процедура. Подложката е от същата 
стомана както заваряваните елементи или с 
по-добра заваряемост. Подложката е плътно 
прикрепена към основния материал и е по 
цялата дължина на челния шев. При елементи 
ЕХС3 и ЕХС4 постоянните метални подлож-
ки се заваряват с непрекъснат шев с пълен 
провар. Прикрепващите шевове се включват 
в сечението на челния заваръчен шев.
(4) Не се допуска запилване на усилването 
(излишния наварен метал) на заваръчни ше-
вове на едностранно заварени кухи профили 
без подложка за осигуряване на корена.
(5) При едностранно заварени съединения 
с пълен провар се допуска направата на жлеб 
за подвар на корена, който трябва да е на 
достатъчна дълбочина, за да се елиминират 
недопустими несъвършенства в наварения 
метал.
Чл. 49. При едностранно заваряване на 
Т-образни заварени съединения не трябва да 
се допуска появата на ламеларни пукнатини 
в подложния (нескосен) детайл. Чувствител-
ността на материала към този вид пукнатини 
се определя чрез якостните характеристики 
на материала в напречно (перпендикулярно 
на посоката на валцуване) направление и се 
изразява чрез Z-характеристики. Мерки за 
предотвратяване на този вид пукнатини са 
посочени в БДС EN 1011-2.
Чл. 50. (1) Отворите за прорезни и тапо-
видни заваръчни шевове се оразмеряват така, 
че да се осигури подходящ достъп за заваря-
ване. Размерите се специфицират. Подходящи 
размери за този вид шевове са: широчина на 
прореза – най-малко с 8 mm повече от дебели-
ната на частта, в която е направен прорезът, 
и дължина на прореза – по-малко от 70 mm, 
или пет пъти дебелината на плочата.
(2) Таповидни заваръчни шевове може да се 
изпълняват само при вече изпълнени прорез-
ни заваръчни шевове, за които изпълненият 
ъглов заваръчен шев е проверен като успешен. 
Таповидни заваръчни шевове, извършени без 
предшестващо прорезно заваряване, не се 
допускат, освен ако е специфицирано друго.
Чл. 51. Заваряването на кухи профили с 
кръгло и правоъгълно сечение се извършва 
съгласно изискванията, посочени в приложе-
ние Е на БДС EN 1090-2.
Чл. 52. Заваряването на шпилки и дюбели 
се изпълнява съгласно БДС EN ISO 14555.
Чл. 53. (1) Предварително подгряване на ос-
новния метал може да се изисква в зависимост 
от дебелината на материала, класа стомана 
и въглеродния еквивалент. Предварителното 
подгряване се извършва в съответствие с 
приложимата WPS и се прилага по време на 
заваряването, включително към прикрепващи 
заваръчни шевове и заваряване на временни 
приспособления.
(2) Максималната стойност на температу-
рата на подгряване и на междинната темпе-
ратура се посочва в заваръчната процедура 
и се контролира преди започване процеса 
на заваряване в съответствие с БДС EN ISO 
17663. Предварителното подгряване се извърш-
ва в съответствие с БДС ЕN ISO 13916 и БДС 
ЕN 1011-2 и/или БДС ЕN 1011-3.
Чл. 54. (1) За намаляване на вътрешните 
напрежения (при заваряването и последващото 
изстиване) в заварените детайли може да се 
използва методът на дробеструйно-механична 
обработка (shot peening), както и на отгряване 
на вътрешните напрежения (след заваряване), 
което се изпълнява при режимите, с които е 
класифицирана заваръчната процедура.
(2) Пръските по време на заваряване се 
изчистват от заварчика без изсичане или се 
вземат предварителни мерки да не се допус-
кат. Всяко несъвършенство, идентифицирано 
от заварчика или изпълняващия функции на 
заваръчен надзор, се отстранява своевременно.
(3) При многопроходни шевове всеки проход 
се проверява за несъвършенства и установе-
ните такива се отстраняват преди полагане 
на следващите проходи. Шлаката от всеки 
проход също се отстранява преди полагането 
на следващия. Изискванията за почистване и 
пилене на заваръчните шевове се посочва в 
съответната заваръчна процедура.
Чл. 55. (1) За частично или пълно пре-
дотвратяване на проявата на изкривявания 
от заваряването в готов елемент (или част 
от елемент) може да се използват временни 
приспособления за закоравяване и възпрепят-
стване на деформирането. Отстраняването на 
приспособленията от заварения елемент се 
изпълнява съгласно чл. 44, ал. 5.
(2) За компенсиране на деформацията от 
заваряване се разрешава детайли да се подла-
гат на предварителна (обратна) деформация, 
когато е посочено в съответната заваръчна 
процедура или е разрешено от надзора по 
заваряване.
(3) Превишените допустими отклонения 
на форма вследствие от заваръчни деформа-
ции може да се коригират чрез студено или 
термично изправяне (рихтоване).
(4) Студеното изправяне се извършва чрез 
механичен натиск на преси или други прис-
пособления и е разрешено само за елементи 
от ЕХС2 и ЕХС1, ако не е специфицирано 
друго. Термичното изправяне се извършва 
чрез локално въздействие чрез топлина (на-
гряване с пламък).
(5) Документираната процедура за рихто-
ването (студено или термично изправяне) се 
изработва в съответствие с чл. 33, ал. 1.
Чл. 56. (1) Заварените съединения подлежат 
на контрол и изпитване преди, по време и 
след заваряването. Проверките се включват в 
Плана за инспекция и качество (QIP – Quality